Ο Άνθρωπος με το Αδιάβροχο

***Ο Άνθρωπος με το Αδιάβροχο*** (αγγλικά: *The Mackintosh Man*) είναι μια ταινία κατασκοπείας του Ψυχρού Πολέμου του 1973, σε σκηνοθεσία Τζον Χιούστον, σε σενάριο του Γουόλτερ Χιλ, βασισμένη στο μυθιστόρημα *[[The Freedom Trap]]* του Άγγλου συγγραφέα Ντέσμοντ Μπάγκλεϊ.  Ο Πολ Νιούμαν πρωταγωνιστεί ως Τζόζεφ Ρίρντεν, ένας κλέφτης κοσμημάτων ο οποίος έγινε πράκτορας πληροφοριών, που στάλθηκε για να διεισδύσει σε ένα σοβιετικό κατασκοπευτικό κύκλωμα στην Αγγλία, βοηθώντας τον Ρόναλντ Σλέιντ, έναν από τους πράκτορές τους, να δραπετεύσει από τη φυλακή. Στους υπόλοιπους ρόλους συμμετέχουν οι Ντομινίκ Σαντά, Τζέιμς Μέισον, Χάρι Άντριους, Μάικλ Χόρντερν και Ίαν Μπάνεν.

Γυρισμένη στην Αγγλία, την Μάλτα και την Ιρλανδία, η ταινία κυκλοφόρησε στις Ηνωμένες Πολιτείες από την Warner Bros. στις 25 Ιουλίου 1973, όπου έλαβε ανάμεικτες κριτικές.  Ο Χιούστον την αποκάλεσε «ένα θρίλερ κατασκοπείας με μερικές διασκεδαστικές στιγμές», κάτι που ήταν παρόμοιο με την προηγούμενη ταινία του *[[Το Γράμμα του Κρεμλίνου]]*. 

## Πλοκή
Ο Τζόσεφ Ρίαρντεν, ένας μικροεγκληματίας ο οποίος έγινε πράκτορας των βρετανικών μυστικών υπηρεσιών, φτάνει στο Λονδίνο. Εκεί, ο αξιωματικός της MI5 Μάκιντος και η βοηθός του, η κυρία Σμιθ, ενημερώνουν τον Ρίαρντεν για έναν τρόπο κλοπής διαμαντιών τα οποία μεταφέρονται μέσω ταχυδρομείου. Αυτός το κάνει, γρονθοκοπώντας έναν ταχυδρόμο στην διαδικασία. Το ίδιο βράδυ, ωστόσο, δύο ντετέκτιβ επισκέπτονται το δωμάτιο του ξενοδοχείου του Ρίαρντεν.

Στη δίκη του, ο δικαστής εξοργίζεται από την αποτυχία ανάκτησης των κλεμμένων διαμαντιών και καταδικάζει τον Ρίαρντεν σε 20 χρόνια φυλάκισης.  Εκεί, αρχίζει σιγά σιγά να ενσωματώνεται με τους άλλους κρατούμενους και του ανατίθενται το πλύσιμο ρούχων. Μέρες μετά την είσοδό του, συναντά τον Ρόναλντ Σλέιντ, έναν πρώην αξιωματικό των μυστικών υπηρεσιών που κρατείται σε υψίστης ασφαλείας αφού αποκαλύφθηκε πως ήταν πράκτορας της KGB. Ρωτάει αθώα πράγματα για τον Σλέιντ τους συγκρατούμενούς του, αλλά δεν είναι γνωστά πολλά γι' αυτόν.

Εβδομάδες αργότερα, τον πλησιάζει ένας κρατούμενος ο οποίος του αναφέρει μια οργάνωση που μπορεί να τον βγάλει από τη φυλακή με αντάλλαγμα ένα μερίδιο των διαμαντιών. Ο Ρίαρντεν αποδέχεται την πρόταση. Μετά από δύο μέρες, κανονίζεται ένας αντιπερισπασμός και εκτοξεύονται βόμβες καπνού πάνω από τους τοίχους. Ο Ρίαρντεν και ένας άλλος φυλακόβιος, ο οποίος αποδεικνύεται ότι είναι ο Σλέιντ, στη συνέχεια μεταφέρονται με ένα δίχτυ φορτίου και απομακρύνονται. Στη συνέχεια, ναρκώνονται και μεταφέρονται σε μια μυστική τοποθεσία, κάπου σε μία άγρια, έρημη εξοχή. Αφού ξυπνούν, ο Ρίαρντεν και ο Σλέιντ ενημερώνονται ότι θα κρατηθούν εκεί για μια εβδομάδα μέχρι να σταματήσει το κυνήγι για αυτούς.

Στο Λονδίνο, ο Μάκιντος παρακολουθεί την πρόοδο του Ρίαρντεν. Η είσοδος του Ρίαρντεν στη φυλακή ήταν μια προγραμματισμένη επιχείρηση εξουδετέρωσης της οργάνωσης. Στη Βουλή των Κοινοτήτων, ένας παλιός φίλος και σύντροφος στον πόλεμο, ο βουλευτής Σερ Τζορτζ Γουίλερ, εκφωνεί μια ομιλία επιτιθέμενος στον χειρισμό της απόδρασης του Σλέιντ. Ο Μάκιντος αργότερα πλησιάζει τον Γουίλερ και τον συμβουλεύει ότι θα ήταν καλύτερο να παραμείνει σιωπηλός ή να ρισκάρει να ντροπιάσει τον εαυτό του. Ο Γουίλερ, ωστόσο, παρόλο που μεταμφιέζεται σε έναν δεξιό πατριώτη, είναι στην πραγματικότητα ένας κομμουνιστής πράκτορας της KGB. Ενημερώνει τον επικεφαλής της οργάνωσης όπου κρατείται ο Ρίαρντεν. Ο Μάκιντος είχε υποψιαστεί τον Γουίλερ και είχε χρησιμοποιήσει τη συνάντησή τους ως αφορμή για να τον ξεφορτωθεί. Πριν ο Μάκιντος προλάβει να δράσει, τον χτυπάει ένα αυτοκίνητο και πεθαίνει.

Την ίδια στιγμή, ο Ρίαρντεν υποψιάζεται από την ομάδα που οργάνωσε την διαφυγή. Αμφιβάλλοντας για τους ισχυρισμούς του πως είναι Αυστραλός εγκληματίας, τον ξυλοκοπούν και του επιτίθονται μέσω ενός σκύλου φύλακα. Αυτός αντεπιτίθεται και δραπετεύει από το κτίριο, βάζοντάς του φωτιά. Έξω, οι φύλακές του και ο σκύλος τον κυνηγούν ακόμα. Ο Ρίαρντεν τελικά αναγκάζεται να πνίξει τον σκύλο σε ένα ρυάκι για να διώξει τους επιτιθέμενους από τη γη. Έπειτα, φτάνει σε μια κοντινή πόλη και ανακαλύπτει ότι βρίσκεται στη δυτική ακτή της Ιρλανδίας. Προφανώς διέμενε στο κτήμα ενός στενού φίλου του Γουίλερ. Ο Ρίαρντεν επικοινωνεί με την κυρία Σμιθ, που φτάνει αεροπορικώς για να τον συναντήσει στο Γκόλγουεϊ. Συνειδητοποιώντας ότι ο Σλέιντ έχει βγει λαθραία από την Ιρλανδία με το ιδιωτικό γιοτ του Γουίλερ, κατευθύνονται τώρα στη Βαλέτα της Μάλτας, όπου κατευθύνεται ο Γουίλερ.

Στη Μάλτα, προσπαθούν να διεισδύσουν σε μια από τις ομάδες του Γουίλερ και να ανακαλύψουν την τοποθεσία του Σλέιντ. Ο Γουίλερ αναγνωρίζει την κυρία Σμιθ.&nbsp;— κόρη του Μάκιντος&nbsp;— την ναρκώνει και την παίρνει στο γιοτ του. Ο Ρίαρντεν προσπαθεί να πείσει την αστυνομία της Μάλτας να κάνει έφοδο στο σκάφος, αλλά αρνούνται να πιστέψουν ότι ο Γουίλερ, ένας σεβαστός άνθρωπος, μπορεί να εμπλέκεται σε απαγωγή και προδοσία. Αντί για αυτό, κινούνται για να συλλάβουν τον Ρίαρντεν, που εξακολουθεί να καταζητείται. Αναγκασμένος να διαφύγει, ο Ρίαρντεν ακολουθεί τον Γουίλερ σε μια εκκλησία όπου αυτός και ο Σλέιντ κρατούν την κυρία Σμιθ. Σημαδεύοντάς τους με ένα όπλο, ο Ρίαρντεν τους διατάζει να παραδώσουν την κυρία Σμιθ. Ο Γουίλερ και ο Σλέιντ προσπαθούν να πείσουν τον Ρίαρντεν να τους αφήσει να φύγουν αλώβητους, ενώ ως αντάλλαγμα δεν θα σκοτώσουν αυτόν και την κυρία Σμιθ. Ο Ρίαρντεν συμφωνεί διστακτικά, αλλά η κυρία Σμιθ παίρνει ένα όπλο και πυροβολεί τον Σλέιντ και τον Γουίλερ, εκδικούμενος τη δολοφονία του Μάκιντος. Στη συνέχεια εγκαταλείπει τον Ρίρντεν, θυμωμένη με τον τρόπο με τον οποίο δεν ακολούθησε τις δικές του εντολές.

## Διανομή ρόλων

 

* Πολ Νιούμαν ως Τζόσεφ Ρίαρντεν

* Ντομινίκ Σαντά ως Κυρία Σμιθ

* Τζέιμς Μέισον ως Βουλευτής Σερ Τζορτζ Γουίλερ

* Χάρι Άντριους ως Μάκιντος

* Ίαν Μπάνεν ως Ρόναλντ Σλέιντ

* Μάικλ Χόρντερν ως Μπράουν

* Νάιτζελ Πάτρικ ως Σόουμς-Τραβέλιαν

* Πίτερ Βόγκαν ως Επιθεωρητής Μπράνσκιλ

* Ρόλαντ Κούλβερ ως Δικαστής

* Πέρσι Χέρμπερτ ως Τάαφε

* Ρόμπερτ Λανγκ ως Τζακ Σάμερς

* Λέο Γκεν ως Ρόλινς

* Τζένι Ρούνακρ ως Γκέρντα

* Τζον Μπίντον ως Μπάστερ

* Χιου Μάνινγκ ως Εισαγγελέας

* Γολφ Μόρις ως Διοικητής Μαλτέζικης Αστυνομίας

* Νόελ Πούρσελ ως O'Ντόνοβαν

* Ντόναλντ Γουέμπστερ ως Τζέρβις

* Κιθ Μπελ ως Πάλμερ

* Νίαλ ΜακΓκίνις ως Φύλακας

* Έντι Μπερν ως Ψαράς

* Σέιν Μπράιαντ ως Κοξ

* Τζο Λιντς ως Γκάρντα

* Ντόναλ ΜακΚαν και Τομ Ίργουιν ως Πυροσβέστες

* Κεν Γουέιν

## Παραγωγή

### Σενάριο
Το σενάριο γράφτηκε από τον Γουόλτερ Χιλ, που αργότερα την ανακάλεσε ως μια δυσάρεστη εμπειρία. Είχε μια νομική διαμάχη με την Warner Bros σχετικά με το γεγονός ότι είχαν πουλήσει το σενάριό του για την ταινία *[[Σκληροί και Επικίνδυνοι]]* στην United Artists χωρίς να πληρώσουν στον Χιλ κανένα επιπλέον χρηματικό ποσό. Ως συμβιβασμό, η Warners έστειλε στον Χιλ μερικά μυθιστορήματα τα οποία είχαν επιλέξει και προσφέρθηκε να τον πληρώσει για να γράψει το σενάριο για ένα. Επέλεξε το *[[The Freedom Trap]]* του Ντέσμοντ Μπάγκλεϊ.  Το μυθιστόρημα του 1971 βασιζόταν χαλαρά στην αποκάλυψη και την αποστασία του Τζορτζ Μπλέικ, ενός Σοβιετικού διπλού πράκτορα στην MI6.  

Ο Χιλ είπε: «Έγραψα ένα γρήγορο σενάριο με το οποίο δεν ήμουν ιδιαίτερα ερωτευμένος με τον εαυτό μου» και «προς μεγάλο μου σοκ και έκπληξη» ο Πολ Νιούμαν συμφώνησε να πρωταγωνιστήσει και ο Τζον Χιούστον ήθελε να σκηνοθετήσει. Ο συνεργάτης παραγωγής του Νιούμαν, Τζον Φόρμαν, θα ήταν ο παραγωγός.   Η ταινία χρηματοδοτήθηκε από την Warners ως μέρος του προγράμματος ταινιών για τον Ντικ Σέπερντ.  «Κάποιος θα ήθελε να πιστεύει ότι κάνεις λάθος σχετικά με τα θαύματα της δουλειάς σου, αλλά εγώ δεν το πίστευα», είπε ο Χιλ. «Αυτό το σημείο αποδείχθηκε αληθινό».  Ο Χιλ συνεργάστηκε στο σενάριο με τον Χιούστον και λέει ότι ο σκηνοθέτης ήταν άρρωστος. Παρόλο που ο Χιλ πιστώθηκε αποκλειστικά στην οθόνη, λέει ότι: «Έγραψα το 90% του πρώτου μισού, διάφοροι άνθρωποι έγραψαν το υπόλοιπο. Δεν θεώρησα ότι ήταν μια πολύ καλή ταινία».  Ο Γουίλιαμ Φέρτσαϊλντ ήταν ένας από τους συγγραφείς που δεν πιστώθηκαν για το σενάριο. 

### Γυρίσματα
Σύμφωνα με ένα σύγχρονο άρθρο σχετικά με τη δημιουργία της ταινίας, το σενάριο δεν είχε ολοκληρωθεί δύο εβδομάδες αφού είχαν ξεκινήσει τα γυρίσματα. 
Η ταινία γυρίστηκε στην Αγγλία, την Ιρλανδία και τη Μάλτα. Η σκηνή όπου οι Ρόναλντ Σλέιντ και Τζόσεφ Ρίαρντεν δραπετεύουν από τη φυλακή είναι εμπνευσμένη από την απόδραση του Μπλέικ από τις φυλακές Γουόρμγουντ Σκραμπς το 1966. Οι σκηνές της φυλακής γυρίστηκαν στις φυλακές του Λίβερπουλ και στη φυλακή Κίλμεϊνχαμ στο Δουβλίνο της Ιρλανδίας.

Το σπίτι όπου μένουν ο Σλέιντ και ο Ρίαρντεν μετά την απόδρασή τους είναι το σπίτι Άρντφρι, στο Όρανμορ, στην κομητεία Γκόλγουεϊ της Ιρλανδίας, ένα κατεστραμμένο κάστρο που έχει εγκαταλειφθεί. 

Η σκηνή στην οποία ο Ρίαρντεν συνειδητοποιεί ότι ο Σλέιντ βρίσκεται στο γιοτ του Σερ Τζορτζ Γουίλερ γυρίστηκε στο Ράουντστοουν, στην κομητεία Γκόλγουεϊ της Ιρλανδίας.

## Υποδοχή
Η ταινία έλαβε ανάμεικτες κριτικές όταν κυκλοφόρησε και δεν σημείωσε καλές αποδόσεις στο box office, ούτε στο Ηνωμένο Βασίλειο, ούτε στις Ηνωμένες Πολιτείες ούτε στον Καναδά. Ο Ντέιβιντ Ρόμπινσον, κριτικός των *[[The Times|Times]]*, θεώρησε την ιστορία ένα πολύ προβλέψιμο και τυπικό θρίλερ κατασκοπείας, ενώ η σκηνοθεσία του Τζον Χιούστον το διαμόρφωσε ακόμα αξιόλογο λόγω του ταλέντου του Χιούστον στην αφήγηση. Το *[[Variety (περιοδικό)|Variety]]* έγραψε ότι ήταν «μια αδιάφορη ιστορία βρετανικής κατασκοπείας και αντικατασκοπείας» και πρόσθεσε ότι «υπάρχει μπόλικο από τίποτα το οποίο συμβαίνει εδώ».  Το *[[The Hollywood Reporter|Hollywood Reporter]]* την χαρακτήρισε «μια καλή ταινία του είδους στο παγωμένο πνεύμα του *[[Το Γεράκι της Μάλτας (ταινία)|Το Γεράκι της Μάλτας]]*», και παρόλο που «δεν είναι τόσο πλούσια ούτε τόσο καλή όσο η πρώιμη κλασική του Χιούστον, όμως αφηγείται μια ενδιαφέρουσα ιστορία με μια σίγουρη αίσθηση ατμόσφαιρας, τοποθεσίας και δευτερευόντων χαρακτήρων».  Ο Ρότζερ Ίμπερτ έγραψε ότι ήταν «ίσως η πρώτη αντί-κατασκοπευτική ταινία», καθώς «φαίνεται να έχει γίνει από μια ομάδα ανθρώπων χωρίς συμπάθεια ή κατανόηση για τις ταινίες κατασκοπείας».  Το *[[Time Out (περιοδικό)|Time Out]]* το χαρακτήρισε ένα «αρκετά διασκεδαστικό παλιομοδίτικο θρίλερ» «αν μπορείς να δεχτείς τον Νιούμαν ως έναν εντελώς μη πειστικό Αυστραλό..., μια σοκαριστική ποικιλία προφορών (κυρίως ιρλανδικών) και την Ντομινίκ Σαντά ως ένα απίθανο μέλος της Βρετανικής Μυστικής Υπηρεσίας». 

Ο Γουόλτερ Χιλ έχει πει ότι δεν είδε ποτέ το τελικό προϊόν, αλλά του είπαν ότι ήταν «μια πραγματική βόμβα». 

## Σημειώσεις

## Παραπομπές

## Εξωτερικοί σύνδεσμοι

* 
* 

Κατηγορία:Ταινίες με μουσική σύνθεση Μωρίς Ζαρ
Κατηγορία:Ταινίες γυρισμένες στην Ιρλανδία
Κατηγορία:Ταινίες γυρισμένες στη Μάλτα
Κατηγορία:Ταινίες τοποθετημένες στο Λονδίνο
Κατηγορία:Ταινίες τοποθετημένες στην Αγγλία
Κατηγορία:Ταινίες βασισμένες σε βρετανικά μυθιστορήματα
Κατηγορία:Ταινίες σε σκηνοθεσία Τζον Χιούστον
Κατηγορία:Ταινίες παραγωγής Warner Bros.
Κατηγορία:Ταινίες του 1973